Revolutionary Road (ffilm)

Mae Revolutionary Road (2008) yn ffilm ddrama Prydeinig-Americanaidd sydd wedi ennill Gwobr Golden Globe. Cyfarwyddwyd y ffilm gan Sam Mendes ac mae'n serennu Leonardo DiCaprio a Kate Winslet. Ysgrifennwyd y sgript gan Justin Haythe yn seiliedig ar nofel o 1961 o'r un enw gan Richard Yates. Rhyddhawyd y ffilm ar 26 Rhagfyr 2008 mewn sinemau cyfyngedig a rhyddhawyd y ffilm ledled yr Unol Daleithiau ar 23 Ionawr 2009.

Crynodeb o'r plot
Mae'r ffilm wedi ei gosod ym 1955, ac mae'n adrodd hanes a gobeithion cymeriad Frank (Leonardo DiCaprio) ac April Wheeler (Kate Winslet) sydd wedi troi'u cefnau ar fywyd dinesig er mwyn magu eu plant ym maesdrefi Connecticut, lle maent yn ystyried eu hunain yn wahanol iawn i'w cymdogion ar Ystadau Revolutionary Hill.

Hoffai April fod yn actores ond mae wedi syrffedu ar ei bywyd fel gwraig tŷ swbwrbaidd ac o ganlyniad, mae'n awgrymu i Frank y dylent symud i Baris er mwyn bywiocau eu priodas rhigolaidd. I ddechrau, mae Frank yn hoffi'r syniad am ei fod yntai yn casau ei swydd, ac ymddengys fod eu perthynas yn cael ail-gyfle. Fodd bynnag, pan gaiff godiad cyflog sylweddol yn sgîl ei ddyrchafiad yn Knox Business Machines, mae'n dechrau ail ystyried y syniad o symud. Dechreua yfed yn drwm a chaiff berthynas gydag ysgrifenyddes ifanc o'r swyddfa i ddathlu ei benblwydd yn 30 oed. Ar yr un pryd, caiff April ei pherthynas ei hun gyda'i chymydog Shep Campbell.

Wrth i'r Wheelers geisio rhyddhau eu hunain o'u bywydau undonog, mae eu priodas yn dirywio'n araf nes ei fod yn un cylch diddiwedd o gweryla a chenfigen tra'n ceisio rhoi'r argraff nad oes unrhyw beth o'i le ar eu perthynas. Dim ond John Givings, mab yr asiant tai lleol Helen a'i gwr Howard, sy'n medru gweld beth yn union sy'n digwydd o dan yr wyneb.

Prif Gast
Leonardo DiCaprio ..... Frank Wheeler
Kate Winslet ..... April Wheeler
Kathy Bates ..... Helen Givings
Kathryn Hahn ..... Milly Campbell
David Harbour ..... Shep Campbell
Michael Shannon ..... John Givings
Richard Easton ..... Howard Givings
Zoe Kazan ..... Maureen Grube
Jay O. Sanders ..... Bart Pollock

Gwobrau ac Enwebiadau

 Awards Gwobr Categori Derbyniwr (wyr) Canlyniad Gwobrau BAFTA 
| Actores Orau
| Kate Winslet
| I'w gyhoeddi
|-
| Cynllunio'r Gwisgoedd Gorau
| Albert Wolsky
| I'w gyhoeddi
|-
| Cynhyrchiad Gorau
| Debra Schutt a Kristi Zea
| I'w gyhoeddi
|-
| Sgript Orau – Addasiad
| Justin Haythe
| I'w gyhoeddi
|-style="border-top:2px solid gray;"
| Gwobr Cymdeithas y Cynllunwyr Gwisgoedd 2008 
| Rhagoriaeth mewn Ffilm Cyfnod
| Albert Wolsky
| I'w gyhoeddi
|-style="border-top:2px solid gray;"
| rowspan="4" | Gwobrau'r Golden Globes  Y Ffilm Orau – DramaEnwebwyd Actor Gorau – Ffilm Ddrama Leonardo DiCaprioEnwebwyd Actores Orau – Ffilm Ddrama Kate WinsletEnillodd Cyfarwyddwr Gorau – Ffilm Ddrama Sam MendesEnwebwyd Cymdeithas yr Actorion Sgrîn Perfformiad Eithriadol gan Actores Benywaidd mewn Prif Rôl - Ffilm Ddrama Kate WinsletEnwebwyd Gwobrau Satellite 10 Ffilm Uchaf o 2008 Enillodd Cyfarwyddo Creadigol a Chynllunio Cynhyrchu Gorau Kristi Zea, Teresa Carriker-Thayer, John Kasarda, a Nicholas LundyEnwebwyd Y Ffilm Orau – DramaEnwebwyd Actor Gorau - Ffilm Ddrama Leonardo DiCaprioEnwebwyd Sgript Orau – Addasiad Justin HaytheEnwebwyd Actor Cefnogol Gorau – Ffilm Michael ShannonEnillodd Gwobrau Beirniaid Ffilm Cymdeithas St. Louis Gateway Actores Orau Kate WinsletEnillodd Cymdeithas Beirniaid Ffilm Vancouver Actores Orau Kate Winslet(am Revolutionary Road a The Reader)Enillodd

Cyfeiriadau

Categori:Ffilmiau 2008
Categori:Ffilmiau Paramount Vantage
Categori:Ffilmiau Saesneg
Categori:Ffilmiau o Unol Daleithiau America